als_Latn dik_Latn sag_Latn
Ndalimi i Haradinajt: Konspiracion dhe kërcënime nga AnonymousPostuar më: 09 January 2017 10:53
Ndalimi i ish-kryeministrit të Kosovës, Ramush Haradinaj ka prodhuar edhe teori të ndryshme se kush qëndron pas këtij veprimi.
Deputeti i Nismës për Kosovën, Haxhi Shala, mendon se arrestimi i Ramush Haradinajt në Francë është planifikuar nga persona në Kosovë.
Sipas ishpjesëtarit të Ushtrisë Çlirimtare të Kosovës, Haradinajt iu planifikua arrestimi në mënyrë që të mos merrte pjesë në inaugurimin e Donald Trump, president i SHBA, pasi Haradinaj ishte një nga të paktit që kishte marrë ftesë për këtë event.
“Fatkeqësisht kohëve të fundit gjithçka mund të pritet prej njerëzve tonë brenda dhe jashtë vendit. Këtë e shohim nga mosreagimi i duhur i institucioneve tona, që lë për t’u kuptuar që kjo pritej apo ishte edhe planifikuar nga persona të caktuar në vend”, ka shkruar Shala në llogarinë e tij në Facebook. “Apo mos ndodhi, sepse dikush edhe mund të ndihej i rrezikuar nga humbja e pushtetit në kohën kur miku jonë Haradinaj do të takohej me njeriun më të fuqishëm në botë, pra Trumpin?!”.
Nga ana tjetër vazhdojnë kundërshtimet për arrestimin e kreut të AAK-së, Ramush Haradinaj nga autoritetet franceze.
Kësaj radhe është Anonymous Albania që i është drejtuar me një një mesazh Francës.
Në një video të publikuar në YouTube, Anonymous Albania paralajmëron Francën se nëse Haradinaj ekstradohet drejt Beogradit, do ta paguajnë.
Grupi i hakerave thekson se Franca përmes këtyre provokimeve po shkatërron dialogun mes Kosovës dhe BE dhe po nxit luftë në Ballkan.
Mesazhi i Anonymous Albania: “Drejtuar qeverisë franceze. Ne jemi Anonymous Albania. Jemi shumë të zhgënyer nga qëndrimi juaj në lidhje me arrestimin e Zotit Ramush Haradinaj, një nga heronjtë tanë. Ai ka kontribuar në çlirimin e Kosovës në 1998-ën. Kosova është shtet i pavarur dhe nuk është pjesë e Serbisë. Ju po prishni dialogun mes Kosovës dhe BE. Provokimet tuaja do të nxisin luftën në Ballkan. Ndaj mos luani me ne. Ju nuk duhet ta ekstradoni Haradinajn në Beograd, pasi do të jeni në luftë me ne dhe shqiptarët. Mos e harroni, lironi Zotin Haradinajn, ose do ta paguani këtë. Ne jemi Anonymous Albania. Ne nuk falim, ne nuk harrojmë. Na prisni!”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn